বেলঘরিয়ায় কলেজ ছাত্র ও এলাকার যুবকদের হাতাহাতি, আহত ১

বেলঘরিয়া: বেলঘরিয়ায় বেসরকারি কলেজের ছাত্রদের সঙ্গে এলাকার যুবকদের ব্যাপক সংঘর্ষ। এই ঘটনায় আহত হয়েছেন ১জন। সিসিটিভি ক্যামেরায় স্পষ্ঠ ধরা পড়ল সংঘর্ষের ছবি। ঘটনাস্থলে বেলঘড়িয়া থানার পুলিশ।

জানা গিয়েছে, বেলঘড়িয়া নীলগঞ্জ রোডে এক বেসরকারি ইঞ্জিনিয়ারিং কলেজে গতকাল এক অনুষ্ঠান ছিল। সেই অনুষ্ঠান উপলক্ষে কলেজের কিছু ছাত্র ওই এলাকার একটি গলিতে মদ্যপান করছিল বলে অভিযোগ। সেই সময় এলাকার এক যুবক বাইক নিয়ে সেই গলি দিয়েই যাচ্ছিল। তখনই বাইকটি কোনও কারণে ওই ছাত্রদের গায়ে লাগে। তারপর তর্কাতর্কিতে জড়িয়ে পড়ে ছাত্র ও এলাকার ওই যুবক।

আরও পড়ুন: প্রতিবন্ধকতার মধ্যেও SIR-এর কাজ সম্পূর্ণ করলেন শোভানারা বায়েন!

এই তর্কাতর্কি থেকে শুরু হয় বচসা। তারপর এলাকার ওই যুবককে রাস্তায় ফেলে বেসরকারি স্কুলের ওই ছাত্ররা বাঁশ দিয়ে বেধরক মারধর করে বলে অভিযোগ। রক্তাক্ত অবস্থায় ওই যুবককে ভর্তি করা হয় সাগর দত্ত হাসপাতালে। আর এই খবর ছড়িয়ে পড়তেই এলাকার অন্যান্য যুবকরা ঘটনাস্থলে ছুটে আসে। তারপর ওই বেসরকারি কলেজের মদ্যপান করা ছাত্রদের ধরে বেধড়ক মারধর করে। এলাকার যুবক ও ছাত্রদের মধ্যে ব্যাপক সংঘর্ষ শুরু হয়।

হাতাহাতির সেই ছবি ধরা পড়েছে সিসিটিভি ক্যামেরায়। ঘটনাকে কেন্দ্র করে এলাকায় উত্তেজনা তৈরি হয়। খবর পেয়ে ঘটনাস্থলে এসে পরিস্থিতি নিয়ন্ত্রণ করে বেলঘড়িয়া থানার পুলিশ। যদিও, কলেজ কর্তৃপক্ষ এই বিষয়ে কোনও প্রতিক্রিয়া জানাননি।

দেখুন খবর