উত্তরপ্রদেশে মর্মান্তিক সড়ক দুর্ঘটনা, মৃত বেলঘড়িয়ার চিকিৎসক পড়ুয়া

কলকাতা: উত্তরপ্রদেশের (Uttar Pradesh) আমরোহায় (Aamroha) ভয়াবহ সড়ক দুর্ঘটনায় প্রাণ হারালেন চার চিকিৎসক। শুক্রবার গভীর রাতে NH-9 সড়কে বিপর্যয় নেমে আসে যখন নিয়ন্ত্রণ হারিয়ে একটি গাড়ি রাস্তার ধারে দাঁড়িয়ে থাকা একটি ট্রাকের পিছনে ধাক্কা মারে। ঘটনাস্থলেই মারা যান গাড়িতে থাকা চারজনই।

মৃতদের মধ্যে রয়েছেন কলকাতার বেলঘড়িয়া পূর্ব পাড়ার বাসিন্দা অর্নব চক্রবর্তী। পরিবারের একমাত্র সন্তান অর্নব উত্তরপ্রদেশের একটি বেসরকারি মেডিকেল কলেজের ইন্টার্ন চিকিৎসক ছিলেন। আগামী ফেব্রুয়ারিতে কয়েক দিনের জন্য বাড়ি ফেরার কথা ছিল তাঁর। কিন্তু তার আগেই এহেন মর্মান্তিক দুর্ঘটনা কেড়ে নিল তরুণ চিকিৎসকের প্রাণ।

আরও পড়ুন: সাসপেন্ড হুমায়ুন কবীর, কী জানাল তৃণমূল?

আচমকা এই মৃত্যুসংবাদে শোকের ছায়া নেমেছে চক্রবর্তী পরিবারে এবং গোটা এলাকায়। কেউই মানতে পারছেন না যে হাসি-খুশি অর্নবের জীবন এভাবে থেমে যাবে। শোকে ভেঙে পড়েছেন পরিবারের সদস্যরা।